
Riigihanke „Narva LV serverite klastrisüsteemi ja andmemassiivi lahenduse ostmise avatud hankemenetlus ” 
avatud hankemenetluse korraldamine 

1. Asjaolud ja menetluse käik
Narva Linnakantselei 2015.a eelarves on 40 000.- eurot eraldatud serverite klastrisüsteemi ja andmemassiivi lahenduse soetamiseks, Narva LV arvutivõrgu töövõime parendamiseks ja ISKE nõuete täitmiseks. Hankelepingu eeldatav maksumus riigihangete siseriiklikku piirmäära (40 000 eurot käibemaksuta) ning hankijal on kohustus korraldada RHS-is sätestatud korras riigihankemenetlus. 
Hankedokumendid on  vastavalt Narva Linnavalitsuse 08.03.2006.a määruse nr 298 „Riigi-hangete läbiviimise reglement“ §-dele 4 ja 5, Narva Linnavalitsuse 05.02.2014.a korraldusega nr 108-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud.

2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 
RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt asjade ostmine. 
RHS § 15 lg 1 p 2 järgi, riigihanke hankemenetluse korraldamise kohustuse maksumuse piirmäär riigihangete seaduse tähenduses 2008. aastal ja hiljem alustatud riigihangete puhul asjade ja teenuste hankelepingu korral on 40 000 eurot.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
3.
Otsus
3.1. 
Algatada riigihanke „Narva LV serverite klastrisüsteemi ja andmemassiivi lahenduse ostmise avatud hankemenetlus“ avatud hankemenetlus, vastavalt lisatud hankedokumentidele.
3.2. 
Määrata ülalnimetatud riigihankes hankijaks Narva Linnakantselei ning riigihanke eest vastutavaks isikuks Infotehnoloogia teenistuse vanemspetsialist Aarne Pärtels.
3.3.
Volitada Narva Linnakantseleid, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hankeleping.
4. 
Rakendussätted

4.1.
Korraldus jõustub seaduses sätestatud korras.
4.2.
Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

